runetrust/blame-folketinget-dk huggingface dataset:
Simon Emil Ammitzbøll (RV), 2008-01-11:
Derfor er det jo rigtigt, som også fru Anne Baastrup var så venlig at gøre opmærksom på, at Det Radikale Venstre ved forhandlingerne om flerårsaftalen for politi- og anklagemyndighed var et af de partier, der, sammen med Dansk Folkeparti - æres den, der æres bør - mest kraftigt arbejdede for, at man skulle lave nogle tiltag for at komme den her vold til livs.
Ole Sohn (SF), 2001-05-08:
Vi tager en række gode skridt nu i fællesskab med Enhedslisten og regeringen, som er med til at ændre kursen på arbejdsmiljøområdet, med den incitamentspakke, der er undervejs, med forskning i, hvordan man på sigt kan skabe en væsentlig bedre forebyggelse, er der behov for.
Jakob Engel-Schmidt (M), 2023-11-10:
Det er selvfølgelig vigtigt for mig, også for at bekræfte det, hr. Søren Søndergaard efterspurgte fra talerstolen, at gøre opmærksom på, at hverken Det Kongelige Bibliotek, Filmstriben eller for den sags skyld distributører af tv-indhold, der i forvejen betaler retransmissionsafgift, er tiltænkt at blive omfattet af den her lovgivning.
Benny Engelbrecht (S), 2009-04-28:
Så det er altså ikke sådan, at der nødvendigvis er en naturlov, der siger, at en pantsats skal være på 1 kr. Jeg vil godt særlig sige tak til De Konservatives ordfører, hr. Per Ørum Jørgensen, for hans anerkendelse af denne debat og for vigtigheden af den.
Nikolaj Villumsen (EL), 2016-08-19:
Altså, vi har at gøre med en situation, hvor vi sender et dansk bidrag til en FN-indsats, hvilket er rigtig positivt, og har så en situation, hvor FN har kritiseret Danmark for ikke at leve op til FN's konvention, når man nægter udenlandske arbejdstagere på danske skibe, der sejler under dansk flag, dansk overenskomst.
Flemming Møller Mortensen (S), 2015-02-05:
Jeg forstår rent faktisk slet ikke hr. Finn Sørensens kritik af det her, for forslaget til vedtagelse – og det indgår også i det forslag til vedtagelse, som Enhedslisten står for – præciserer netop, at dispositioner i forhold til økonomi og politiske beslutninger er et grønlandsk anliggende.
Eva Kjer Hansen (V), 2006-02-10:
Når vi kommer med nye forslag til udvidelse af det frie valg, håber jeg som sagt, at det, der blev lagt for dagen i dag, vil være den røde tråd i Socialdemokraternes politik, nemlig den her positive tilgang og ønsket om at sikre, at det også rent faktisk bliver gjort gældende ude i kommunerne.
Ulla Tørnæs (V), 2008-04-30:
Men ud over vores sektorprogrammer mener jeg i høj grad at der er brug for, at vi ser på vores erhvervsinstrumenter og ser på, hvordan også dansk landbrug og den knowhow, som dansk landbrug er i besiddelse af, bedre kan komme på banen, gerne i form af investeringer i udviklingslandenes landbrugsproduktion.
Bent Bøgsted (DF), 2006-05-09:
Men kan vi lave en meget skarp afgrænsning, så det kun omfatter de her unge, og så vi samtidig også er sikre på, at starthjælpsmodtagere ikke bliver omfattet – for det var ikke det, Bettina Post sagde, det var en speciel gruppe – er Dansk Folkeparti klar til at se på at løse problemerne for de unge og også ad den vej give dem noget ekstra hjælp.
Susanne Clemensen (CD), 1999-04-29:
Da CD's retspolitiske ordfører, fru Sonja Albrink, desværre ikke kan være til stede her i dag, skal jeg fremføre CD's synspunkter om det her beslutningsforslag, der er fremsat af SF, om bekæmpelse af organiseret udnyttelse af udenlandske kvinder til prostitution.
Per Stig Møller (KF), 1997-10-09:
Vi skal have mere frihed til at indrette vore egne liv og være mere i fred for offentlig indblanding og registrering og regulering, men samtidig skal vi være trygge ved, at det offentlige udfører sine opgaver ordentligt og betryggende. Vi skal være trygge ved, at vore børns skolegang er den bedst mulige.
Holger K. Nielsen (SF), 2002-02-20:
Men hvis man nu forudsætter, at de har ændret retorik, så skyldes det jo præcis de kritikpunkter, der er kommet fra Europa. Jeg vil igen spørge: Kan det virkelig være rigtigt, at folk som Chris Patten, Védrine, Joschka Fischer, Kofi Annan skal tage hele slæbet omkring de her ting, hvorimod den danske regering putter sig og fastholder en fuldstændig ukritisk støtte til alt, hvad USA måtte finde på? Når ministeren siger, at Al-Qaida-netværket stadig væk er aktivt, ja, så tror jeg det gerne.
Søren Søndergaard (EL), 1998-06-25:
Det er selvfølgelig derfor, man laver en lovgivning, der bringer os på kant med menneskerettighederne, fordi udgangspunktet har været, at vi skal så langt til højre, at der i hvert fald er meget lidt opposition mod den udlændinge- og flygtningepolitik, som eksisterer.
Peter Skaarup (DF), 2001-12-14:
bliver genopbygget, så der ikke opstår store flygtningestrømme f.eks. Jeg tror, der vil være en udbredt accept af, at vi bruger nogle af vores ulandspenge på det i stedet for at støtte lande, der fører krig, lande, der producerer atomvåben, lande, der undertrykker deres egen befolkning.
Claus Hjort Frederiksen (V), 2009-03-25:
Når kommunens samlede udgifter til køb af aktive tilbud og forløb hos andre aktører overstiger beløbsgrænsen, skal kommunen selv betale alle udgifterne til beskæftigelsesindsatsen for de ledige, uanset om det er kommunen selv eller det er en anden aktør, der står for indsatsen.
Simon Kollerup (S), 2018-03-01:
Sidst, men ikke mindst er der jo også Bierhvervsfiskernævnets sammensætning, hvor jeg må sige, at jeg synes, det er klogt, at man lader være med eksplicit at nævne enkelte foreninger i generel lovgivning og går over til en god eller i hvert fald bedre skik med en generel repræsentationstilgang, hvor man nævner, at det skal være for repræsentanter for erhvervet mere end for konkrete foreninger.
Pernille Blach Hansen (S), 2004-11-17:
Jeg synes faktisk, det næsten er på sin plads at bede miljøministeren om at undskylde over for hr. Torben Hansen, for vi har ikke på noget tidspunkt mistænkeliggjort embedsmændene, vi har mistænkeliggjort den tidligere miljøminister, og det synes jeg egentlig med Rigsrevisionens beretning i hånden var med fuld ret.
Rikke Hvilshøj (V), 2006-10-11:
Det ville da have været en alternativ samfundsanalyse, og det havde været interessant for os alle at høre, hvad det præcist er disse kommuner gør, så vi kan sætte fokus på, hvordan vi får folk i beskæftigelse, og ikke på, hvordan vi fastholder dem på passiv forsørgelse.
Ole Vagn Christensen (S), 1999-12-02:
Det må ikke være sådan, at der kan være nogle små minoriteter, der kan gå ud og stille sig ude på arbejdsmarkedet og så sige: Vi falbyder her os selv som en konkurrent til de mennesker, der opfylder bestemmelserne i det her samfund, for langt den størstedel af lønmodtagerne.
Anders Fogh Rasmussen (V), 2002-05-21:
Vedrørende hele den der datodiskussion kan jeg kun sige: Det, jeg har sagt i dag, er nøjagtig det samme, som jeg har sagt ved gentagne lejligheder tidligere, også til aviserne, nemlig at - det kan man også se i regeringsprogrammet - regeringen ikke har fastsat nogen dato.
Ole Stavad (S), 2007-09-11:
Vi kan jo se på forsiden af dagens JyllandsPosten, at Venstres kommunalordfører bebuder, at man skal påregne individuelle kommunale sanktioner, hvis det er sådan, at man af nød, fordi man ikke kan få enderne til at mødes, tvinges til at justere skatterne for at undgå store nedskæringer på velfærdsområdet.
Lene Espersen (KF), 2005-05-24:
Naturligvis står det Folketinget og andre frit for at drøfte, hvordan man ønsker, at miljøafgifter skal se ud i fremtiden, men i den her konkrete sag har det jo handlet om, hvilke initiativer og hvilke ting man kan sætte i værk for en midlertidig forsøgsordning.
Tove Videbæk (KRF), 1999-01-14:
For sygehuse i yderamterne kan dette være starten på en ond skrue og en økonomisk bombe, for yderamterne skal dermed betale store beløb til sygehuse i andre amter, og de får måske af den grund ikke råd til at tilbyde speciallægerne de ekstra gode vilkår, som de er nødt til at tilbyde i disse yderamter.
Peter Skaarup (DF), 2020-11-05:
Hvis fru Rosa Lund nu tog til et andet land og har dansk baggrund, altså kommer til et fremmed land og så dér jo har udenlandsk baggrund, er det første, fru Rosa Lund vil gøre, så at gå ud og fyre fyrværkeri af mod folk, direkte op i deres ansigt, eller at lære sine børn at fyre fyrværkeri af direkte op i folks ansigter?
Anne Baastrup (SF), 2004-12-09:
Vi ved jo, at it kostede 50 mio. kr. på Bornholm, og det var vist nok med rabat fra det tidligere Kommunedata – hvad det er, det hedder nu, kan jeg ikke huske – og Midtfyn-Faaborg Kommune har beregnet, at det i hvert fald koster 15 mio. kr. som minimum.
Martin Lidegaard (RV), 2018-01-23:
Man har gennemført historiske besparelser og centraliseringer, f.eks. i forhold til politikredse, og den dag i dag sparer regeringen 2 pct. om året, som rammer uddannelse – gymnasier, erhvervsskoler, ungdomsuddannelser og professionshøjskoler – i landdistrikterne, og det rammer med kirurgisk præcision hårdt dér, hvor man i forvejen har sværest ved at skaffe unge nok til at kunne opretholde uddannelserne.
Yildiz Akdogan (S), 2009-04-03:
Hensigten med udspillet er netop at hjælpe børn og unge, som er overvægtige, ryger eller ikke trives på grund af deres psykiske problemer, f.eks. i forbindelse med mobning eller for den sags skyld forældrenes skilsmisse, eller er på vej ud i et misbrug af alkohol eller stoffer.
Lars Barfoed (KF), 2014-05-20:
Nu ser jeg bort fra vores uoverensstemmelse om børnepengesagen, men fremadrettet kan vi jo påvirke EU-reglerne, og der synes jeg at EU bør udvikle sig i retning af, at vi tilbageregulerer på nogle af de her områder og i stedet siger, at et land i højere grad må være ansvarligt for de borgere, der bor i landet, men ikke for de familiemedlemmer, den pågældende arbejdstager har i andre lande.
Lars Løkke Rasmussen (V), 2015-12-15:
Derfor har det også været et hovedindhold i de diskussioner, der var under finanslovsforhandlingerne, at nå en balance, hvor vi tog et opgør med nogle af de særligt begunstigende regler på boligydelsesområdet for at få et provenu ud, fordi, ja, vi havde brug for pengene, bl.a. fordi vi overtog en økonomi, der ikke hang sammen, men samtidig gøre det på en måde, hvor vi kunne gøre noget særligt for de særlig svage pensionister.
Jørn Jespersen (SF), 2001-04-24:
Og det, der er det relevante spørgsmål i denne her sammenhæng, er, hvordan de tre lister bedst bruges og fremmes offensivt og dynamisk som signaler til både industrien og til forbrugerne og for den sags skyld også til myndighederne, og hvordan vi kan bruge dem til at fremme en udfasning af de mest problematiske stoffer og få en helt ny kemikaliepolitik, der tager udgangspunkt i miljøhensyn og forbrugerhensyn og sundhed i stedet for som i dag, hvor det stort set er et ureguleret område. Så vi vil meget gerne medvirke til at diskutere den problemstilling og finde en løsning på den i Miljøudvalget, og vi vil også lægge vægt på at få det diskuteret i forbindelse med det mandat, som regeringen skal have med til miljørådsmødet i juni, hvor Kommissionens hvidbog om en ny kemikaliestrategi skal diskuteres med ministrene.
Carsten Hansen (S), 2014-12-09:
Så skal jeg sige, at man i den her sammenhæng også skal erindre, at ejeren efter lejelovens regler jo kan gennemføre et tilsvarende projekt, men det er uden mulighed for, at lejerne kan takke nej, og uden mulighed for genhusning og modtagelse af indfasningsstøtte.
Bodil Kornbek (KRF), 2002-02-28:
Det at nedlægge den fri ungdomsuddannelse uden at have noget andet at sætte i stedet er og bliver beklageligt, som jeg har sagt flere gange i dag, og det er især beklageligt, fordi de muligheder, der netop kunne være en ny indgangsvinkel for en vis gruppe mennesker, bare er blevet beskåret.
Line Barfod (EL), 2004-10-21:
Jeg er fuldstændig enig med både Berlingske Tidende og Jyllands-Posten i de betragtninger, de kommer med: Man er nødt til hele tiden at overveje balancen mellem at give politiet nogle muligheder for at opklare forbrydelser og at fastholde, at vi ikke alle sammen som udgangspunkt skal betragtes som forbrydere, men at alle er uskyldige, indtil det modsatte er bevist.
Karen Ellemann (V), 2011-01-27:
Der er jeg da også glad for at konstatere, at oppositionen også i dag har gjort meget klart rede for, at man sådan set ønsker et erhverv i Danmark, og jeg vil gerne bekræfte, hvad også hr. Per Clausen var inde på med hensyn til økologien, nemlig, at vi helt klart har en interesse i også at få fremmet økologien, og det er også baggrunden for, at fødevareministeren i dag er kommet med yderligere et udspil omkring økologi.
Martin Lidegaard (RV), 2025-03-18:
Alligevel vil jeg dog pege på, at en ganske stor del af bistandsrammen jo i de forgangne 3 år er gået til Ukraine, og vi har bakket op om hver en krone, der er gået den vej, men vi har heller ikke undladt at gøre opmærksom på, at sidst vi var i en situation, hvor der var krig på det europæiske kontinent, nemlig under Balkankrigene, og en meget stor del af den danske udviklingsbistand – den humanitære bistand, alså nødhjælpen, for at være helt præcis – gik dertil, lavede vi faktisk en midlertidig forhøjelse for, at vi i forhold til de afrikanske partnere ikke skulle efterlade meget store huller, som vi senere skulle lappe på.
Kristian Pihl Lorentzen (V), 2009-10-20:
Og der er der altså bred politisk enighed i trafikforligskredsen om, at det her samlet set er et meget gavnligt projekt, et nødvendigt projekt, og vi gør selvfølgelig, hvad vi kan, for at tage skyldige hensyn til den natur, der berøres af det.
Ole Birk Olesen (LA), 2017-11-03:
Baggrunden herfor er aftalen af 9. juni 2017 om genudbud af togtrafikken i Midt- og Vestjylland m.v., som er indgået med et bredt flertal – regeringen, Socialdemokratiet, Dansk Folkeparti, Alternativet, Radikale Venstre og Socialistisk Folkeparti.
Kristian Thulesen Dahl (DF), 2003-04-08:
Jeg har fået forståelsen af, men det kan andre partier jo bidrage med, at det ikke alene er Dansk Folkeparti, der har den opfattelse, at det ville være klogt at have sådan en tidsmæssig sammenhæng, men at det faktisk er noget, de fleste partier i Folketinget deler vores opfattelse af.
Holger K. Nielsen (SF), 1998-01-27:
Det kunne jo være, at den danske befolkning, der skal til stemmeurnerne i det her år, også kunne være interesseret i at vide, hvad hr. Uffe Ellemann-Jensen mener om velfærdssamfundet, om arbejdsløsheden, om den økonomiske udvikling, om alle de dagligdagsproblemer, den danske befolkning står over for.
Jakob Sølvhøj (EL), 2020-03-10:
Når nu det er sådan, at man heller ikke mener, at de er valide i forhold til at oplyse forældrene, er det så ikke også en skæv situation at sætte skolerne i, at nu gennemfører man nogle test, og hvis forældrene beder om resultaterne, er man nødt til at ledsage dem med ordene: Her er resultatet af testene, men I skal nok ikke rigtig regne med, at de afspejler det reelle niveau, som jeres søn eller datter er på i matematik og dansk?
Aaja Chemnitz (IA), 2025-11-28:
Man kan sige, at det jo er en principiel debat, der handler om et rigsfællesskab, som på en eller anden måde og sat lidt på spidsen ikke tager borgere fra hinanden, men i virkeligheden understøtter, at man får den udvikling i Grønland, som man gerne vil have, og det er jo, at man ikke ønsker den her fraflytning i det omfang, som vi ser i dag.
Martin Lidegaard (RV), 2005-03-17:
Så jeg kunne forlade Folketinget i dag i rigtig godt humør, hvis jeg også kunne blive enig med den konservative ordfører om, at det netop er på trafiksikkerheden – hvad jeg kan forstå også ligger De Konservative på sinde – vi har et særlig vågent øje, det spurgte jeg også Venstres ordfører om, og måske gør en særlig indsats for at evaluere, om vi får en bedre eller dårligere indsats på det her område, og så tager konsekvensen af det, hvis vi skulle have ret i vores pessimisme og vi måske risikerer at få en dårligere indsats.
Ulla Tørnæs (V), 2012-03-02:
Grunden til, at hr. Leif Lahn Jensen og kompagni har været nødsaget til at pålægge dansk erhvervsliv 5 mia. kr. i øgede skatter og omkostninger, er jo netop for at give mulighed for at fremsætte det lovforslag, som vi har til behandling her, på trods af at hr. Leif Lahn Jensen ikke kan komme med et eneste – et eneste – eksempel på en ledig, der er blevet nægtet at få et kursus af jobcenteret, hvis vedkommende har et job i den anden ende.
Jann Sjursen (KD), 2004-05-10:
Selv om forslagene ikke er helt identiske, er det klart, at der selvfølgelig er ting, der går igen i forslagene. I særdeleshed er vi meget positive over for det første element i beslutningsforslaget, som går ud på at sikre den nødvendige psykologhjælp straks, som der står.
Jann Sjursen (KRF), 2002-11-05:
Vi går ind for, at kvotesystemet faktisk skal afskaffes, og at reguleringen af fiskeriet foretages med tekniske bevaringsforanstaltninger og ved at regulere antallet af havdage for det enkelte fartøj. Kristeligt Folkeparti er også indforstået med, at fiskerflåden skal tilpasses de eksisterende ressourcer og de kvoter, vi nu engang opererer med.
Jacob Jensen (V), 2010-07-02:
Jeg vil godt tilbage til det svar, som hr. Bjarne Laustsen trods alt gav på et spørgsmål fra hr. Peter Madsen fra Venstre for et øjeblik siden, hvor hr. Bjarne Laustsen gjorde noget ud af at sige, at alle de uhyrligheder, som regeringen har foretaget, herunder også forslaget om en halvering af dagpengeperioden, ville hr. Bjarne Laustsen og Socialdemokraterne rulle tilbage.
Peter Skaarup (DF), 2000-01-13:
Jeg synes stadig væk ikke, fru Margrete Auken svarer på det spørgsmål, jeg har stillet, og det handler om de udtalelser, som fru Margrete Auken kom med til Randers Amtsavis den 6. december 1999, hvor fru Margrete Auken siger: Islam har mange fordele frem for vores kirke.
Bjarne Laustsen (S), 2003-04-30:
Men når statsministeren siger, det kan undre, så er det jo, fordi vi nu har fået 22.000 flere ledige, og uanset om det skyldes det ene eller det andet - lad os bare være enige om det - så er det, fordi de her 22.000 mennesker kommer til at gå et helt år, inden man laver en tidlig indsats, som Venstre har lovet.
Torsten Schack Pedersen (V), 2021-03-10:
Spørgsmålet lyder: Mener ministeren, at Erhvervsstyrelsen har gjort tilstrækkeligt for at sikre, at der ikke gøres forskel på ensartede tilfælde, når Erhvervsstyrelsen rådgiver og behandler ansøgninger om lønkompensation?
Lars Løkke Rasmussen (V), 2017-10-05:
Jeg har kigget lidt på tallene, og da fru Mette Frederiksen sad i regering, flyttede man lidt den ene vej og lidt den anden vej, og det gav en nettoflytning på ni statslige arbejdspladser ind i hovedstaden, altså et job hvert halve år ind i hovedstaden.
Gitte Lillelund Bech (V), 2011-12-19:
Derfor vil det også være sådan, at man i forbindelse med det lovforslag, som hedder L 31, og som lige har været til anden behandling, giver en grøn check, der ligesom skal dække de ekstra omkostninger, man får, hvis man er i en husstand og er mindre bemidlet, når f.eks. NOx-afgiften sættes op.
Rosa Lund (EL), 2024-04-09:
Derfor vil jeg gerne spørge SF, om SF mener, at den undersøgelse, man har fået ind, er en tilstrækkelig undersøgelse af sagen, eller om man vil være med til, når flertallet forhåbentlig snart skifter, at forsøge at få en rigtig undersøgelse af sagen?
Tove Videbæk (KD), 2004-06-24:
Herhjemme har blandt andre de to medicinalgiganter Pfizer og GlaxoSmithKline været udsat for kritik for ikke at offentliggøre samtlige data. GlaxoSmithKline, som i Amerika står anklaget for »gentagne og vedvarende svindel« med forskningsresultater, valgte fredag at komme kritikerne delvis i møde.
Morten Østergaard (RV), 2017-02-28:
Og det, der er de tilbagemeldinger, jeg får, på baggrund af de besparelser, der er aftalt af bl.a. regeringen og Dansk Folkeparti og Socialdemokratiet i forbindelse med politiforliget, er, at det er lige præcis den ekstra indsats over for de elever, der har brug for det, som ryger, når man bliver tvunget til at reducere.
Morten Østergaard (RV), 2008-11-04:
For vi forstår på regeringen, at der fortsat er brug for reformer, og vi ved jo nu i dag, at de reformer så ikke kommer i den her omgang i forbindelse med finansloven, og vi forstår, at der i hvert fald ikke er brug for, at man lemper finanspolitikken yderligere, selv om man altså nu med det her, også jævnfør sine egne svar, ensidigt forøger aktivitetseffekten med 0,1 pct. Det gør altså, at vi samlet set, på et tidspunkt, hvor vi ikke kender den samlede finanslovaftale og dermed ikke finanslovens stramhedsgrad, står med en regering, som står fast på sine skattelettelser, og som gerne vil give penge ud med den ene hånd, og som altså havde tænkt sig at tage en del af dem tilbage igen med den anden hånd, men nu dropper det, samtidig med at intet af det, vi har fået oplyst, tyder på, at der er nogen som helst grund til, at man skulle lempe finanspolitikken og aktiviteten i det danske samfund yderligere for, som finansministeren forklarede på sit pressemøde, da finanslovforslaget blev fremsat, og jeg citerer igen: »Det, der er vækstbremsen i øjeblikket, er manglen på arbejdskraft.«
Christine Antorini (S), 2008-05-23:
Det ville betyde, at de skærpelser ville kunne træde i kraft nu i stedet for det, vi har set, hvor undervisningsministeren sådan set har tilkendegivet, at han også er positiv over for en række elementer og også tilkendegav ved førstebehandlingen af forslaget, at han nok ville komme med noget.
Mette Thiesen (NB), 2021-03-10:
Men vi synes, det her er et rigtig godt forslag, fordi det er et forslag, hvor man netop foreslår, at dem, som vi statistisk ved at vi har virkelig dårlig erfaring med, puljer man sammen på et lovforslag, og så har man flere andre lovforslag med eksempelvis dem, vi har god erfaring med.
Ole Birk Olesen (LA), 2014-12-18:
Nej, men det plejer da at være, inden den er blevet solgt til f.eks. det formål at bygge boliger eller erhvervslejemål, eller hvad det måtte være, at man fra kommunens side siger, at det her faktisk slet ikke er til boliger eller erhvervsformål, men at det er til en park.
Preben Bang Henriksen (V), 2015-04-21:
I den forbindelse skal man bemærke, at det ikke bare er et register over nye kameraer; det er jo altså også et register over eksisterende kameraer på både privat og offentligt område, og det vil vel sige, at det er om ikke alle 500.000, så i hvert fald alle dem, der er udenfor.
Erling Bonnesen (V), 2010-03-04:
Jeg undrer mig fantastisk, jo mere jeg hører – også SF's ordfører her – tale ikke et ord om arbejdspladser, ikke et ord om sikring af valutaindtjening, ikke et ord om sikring af udvikling, alle ordene handler om udskydelse og syltekrukke, når hele erhvervets situationen jo kalder og næsten skriger, at handling er det, der er brug for.
Morten Bødskov (S), 2007-04-13:
Men jeg vil også slå fast, at gebyr ligger ikke som en del af indholdet, og det var faktisk meget vigtigt for os at holde de to ting adskilt, da man vedtog navneloven, fordi vi hele tiden har sagt: Det kan være nødvendigt at indføre et gebyr på et tidspunkt, hvis det går helt vildt løs med de her navneændringer.
Rosa Lund (EL), 2024-05-16:
Nu er det ærgerligt, at fru Mette Thiesen ikke har været her under hele debatten, for det, som jeg advokerer for, og det, som Enhedslisten har fremsat beslutningsforslag om, er åbenhed i pengestrømmene, altså at der er åbenhed om, at man er enig med et parti og derfor har givet penge til den her kandidat i det her parti.
Pia Adelsteen (DF), 2010-03-16:
Så vil jeg godt sige, at vi jo tidligere har set eksempler på lange perioder med en god debat, og det har været ordentligt, vil jeg sige, og her vil jeg da godt henvise til euroafstemningen tilbage i 2000, hvor man i marts fortalte, at der skulle være valg i september, og det gav en god, lang debat hen over sommeren og så for os at se selvfølgelig en god afstemning.
Simon Kollerup (S), 2022-02-23:
Hvis vi så går den vej, at vi vil have en ja tak-ordning, synes jeg ikke, at vi skal glemme også at være røde – eller hvilken farve det nu er, når man tager hensyn til yderområderne, foreningslivet, altså de andre dele, hvor jeg kan være bekymret for, at det har nogle negative konsekvenser.
Jan E. Jørgensen (V), 2019-03-15:
Men vi var nogle, der hejste et flag om, at det lovforslag, som Socialdemokraterne stod i spidsen for og fik vedtaget, ville føre til, at der ville blive brugt samfundstjeneste i en række sager om vold, hvor man altså ville have meget, meget svært ved at se fornuften i det.